**ACTA DE REUNIÓ DE LA JUNTA ELECTORAL**

**Núm. de la sessió:** 4

**Dia:** 8 de novembre de 2019

**Hora:** d’11.30 a 13

**Lloc:** sala de juntes del Rectorat

**Assistents**

Helena Tous (presidenta), Eduard Cid, Josep M. Gascon, Carles López, Paula Massana, Ester Bigorra, Albert Vallalta i Jana Rosselló (secretària)

S’excusen: Cèlia Amigó i Elies Bonifàs.

**Ordre del dia**

1. Aprovació de l’acta de la sessió anterior

2. Proclamació dels candidats a representants a la Comissió d’Estudiants

3. Assumptes de tràmit

4. Torn obert de paraules

**Desenvolupament de la sessió**

1. La presidenta obre la sessió i demana si hi ha cap esmena a l’acta de la sessió anterior.

2. La secretària informa que no s’ha presentat cap candidat i opina que el Vicerectorat hauria de promoure la presentació de candidatures.

La Sra. Bigorra diu que en aquestes eleccions ja s’ha donat prou informació.

El Sr. López creu que la Junta Electoral s’hi ha dedicat plenament i recorda el procediment que s’ha seguit: elaboració i tramesa de cartells, informació a tots els responsables de les comissions electorals i resum informatiu en l’última sessió de la Junta de Govern.

3. El Dr. Gascon informa dels centres que ja han comunicat la convocatòria d’eleccions a la Secretaria General: Facultat de Química, Facultat de Lletres, Facultat d’Economia i Empresa, Facultat de Ciències Jurídiques, ETSE i ETSEQ.

La presidenta llegeix una sol·licitud presentada per la Sra. Carme Solé Trencs, alumna de la Facultat d’Enologia, en què demana que s’accepti la seva candidatura fora de termini.

El Sr. Cid és del parer d’ampliar el termini, perquè situacions com aquesta s’han produït en altres centres.

4. No hi ha intervencions.

**Acords**

1. S’aprova l’acta de la sessió anterior amb l’esmena següent: a l’acord núm. 5, on hi diu «no són set de Medicina i tres de Fisioteràpia» hi ha de dir «no poden ser set de Medicina i tres de Fisioteràpia».

2. S’acorda ampliar el termini de presentació de candidatures fins al 18 de novembre.

La presidenta aixeca la sessió, de la qual, com a secretària, estenc aquesta acta.

La secretària Vist i plau

[signatura] La presidenta

[signatura]